钦定古今图书集成/明伦汇编/人事典/第022卷 > 《本草纲目》 > 《秋石发明》
## 钦定古今图书集成/明伦汇编/人事典/第022卷 > 《本草纲目》 > 《秋石发明》

李时珍曰：“古人惟取人中白、人尿治病，取其散血滋
阴降火，杀虫解毒之功也。王公贵人恶其不洁，方士
遂以人中白设法锻炼，治为秋石。”叶梦得《水云录》极
称阴阳二炼之妙。而《琐碎录》乃云：“秋石味咸走血，使
水不制火，久服令人成渴疾。”盖此物既经锻炼，其气
近温，服者多是淫欲之人，借此放肆，虚阳妄作，真水
愈涸，安得不渴耶。况甚则加以阳药助其邪火乎。惟
丹田虚冷者，服之可耳。观病淋者，水虚火极，则煎熬
成沙成石，小便之炼成秋石，与此一理也。